CELEX: 62017TN0128
Language: sk
Date: 2017-02-27 00:00:00
Title: Vec T-128/17: Žaloba podaná 27. februára 2017 – Torné/Komisia

24.4.2017   
            
            
               SK
            
            
               Úradný vestník Európskej únie
            
            
               C 129/27
            
         Žaloba podaná 27. februára 2017 – Torné/Komisia
   (Vec T-128/17)
   (2017/C 129/41)
   Jazyk konania: francúzština
   
      Účastníci konania
   
   
      Žalobkyňa: Isabel Torné (Algés, Portugalsko) (v zastúpení: S. Orlandi a T. Martin, avocats)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               rozhodol, že rozhodnutie zo 16. apríla 2016 o zamietnutí jej žiadosti o určenie výšky nadobudnutých práv na dôchodok a vekovej hranice pre odchod do dôchodku sa zrušuje,
            
         
               —
            
            
               nariadil, že Európska komisia je povinná nahradiť trovy konania.
            
         
      Dôvody a hlavné tvrdenia
   
   Žalobkyňa v prejednávanej veci napáda rozhodnutie o implicitnom zamietnutí jej žiadosti o získanie rozhodnutia v časovom predstihu týkajúceho sa niektorých určených a nemenných skutočností výpočtu jej práv na dôchodok. Žalobkyňa zastáva názor, že implicitné zamietnutie jej žiadosti predstavuje neprijatie opatrenia, ktoré je povinné podľa služobného poriadku, a teda akt spôsobujúci ujmu v zmysle článku 90 služobného poriadku.
   Pokiaľ ide o výpočet jej dôchodku žalobkyňa napáda aj prax Komisie pozostávajúcu z názoru, že preloženie dočasného zamestnanca, na ktorého sa vzťahuje článok 2 písm. f) PZOZ, do inej agentúry Európskej únie vedie k uzatvoreniu novej zmluvy, odlišnej od predchádzajúcej, čo predstavuje prerušenie profesijnej kariéry tohto zamestnanca a vedie k uplatneniu nových ustanovení služobného poriadku týkajúcich sa starobného dôchodku.